16. ΝΟΜΟΣ υπ’ αριθ. 1420 της 25 Φεβρ./16 Μαΐου 1944 Περί απαλλαγής των Συναυλιών της Κρατικής Ορχήστρας Αθηνών του Φόρου Δημοσίων Θεαμάτων και περί χορηγήσεως μουσικού επιδόματος εις τους Μουσικούς της Κρατικής Ορχήστρας. Άρθρον μόνον.-1.Από της δημοσιεύσεως του παρόντος Νόμου, αι υπό της Κρατικής Ορχήστρας Αθηνών διδόμεναι Συναυλίαι απαλλάσσονται της καταβολής του φόρου των δημοσίων θεαμάτων. 2.Εις το καλλιτεχνικόν προσωπικόν της Κρατικής Ορχήστρας Αθηνών παρέχεται μηνιαίον μουσικόν επίδομα ίσον προς 10% επί των καταβαλλομένων εκάστοτε μηνιαίων συνολικών αποδοχών. Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. Εκυρώθη εξ υπαρχής δια των υπ’ αριθ. 293 και 299/1946 πράξεων Υπουργ. Συμβουλίου. 